

**ROKIŠKIO rajono savivaldybėS TARYBA**

**SPRENDIMAS**

# **DĖL PRITARIMO PROJEKTUI „UGDYMO PASLAUGŲ ROKIŠKIO RAJONE PRIEINAMUMO DIDINIMAS ATSKIRTĮ AR SOCIALINES RIZIKAS PATIRIANTIEMS VAIKAMS“**

2024 m. liepos 25 d. Nr. TS-255

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 14 ir 23 punktais, 15 straipsnio 4 dalimi, Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1542 „Dėl regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“ bei VšĮ Centrinės projektų valdymo agentūros 2024 m. birželio 20 d. kvietimu teikti projektų įgyvendinimo planus „Ugdymo prieinamumo didinimas atskirtį patiriantiems vaikams Rokiškio rajone“ Nr. 25-012-P, Rokiškio rajono savivaldybės taryba nusprendžia:

1. Pritarti Rokiškio rajono savivaldybės administracijos projekto „Ugdymo paslaugų Rokiškio rajone prieinamumo didinimas atskirtį ar socialines rizikas patiriantiems vaikams“ (toliau – Projektas) rengimui, teikimui ir įgyvendinimui pagal regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gaires.

2. Sutikti, kad Projektas būtų įgyvendinamas su partneriais:

2.1 Rokiškio Juozo Tumo Vaižganto gimnazija (nuo 2024-09-01 – Rokiškio „Romuvos“ gimnazija);

2.2. Rokiškio Juozo Tūbelio progimnazija.

3. Prisidėti prie Projekto finansavimo nuosavu įnašu – savivaldybės 2024-2026 m. biudžeto lėšomis – ne mažiau kaip 15 procentų visų tinkamų finansuoti Projekto išlaidų, padengti savo lėšomis nenumatytas ar netinkamas finansuoti, tačiau Projekto įgyvendinimui būtinas išlaidas, bei tinkamų finansuoti išlaidų dalį, kurios nepadengia Projektui skiriamas finansavimas.

4. Užtikrinti projekto tęstinumą ne trumpesniam kaip 5 metų laikotarpiui po projekto finansavimo pabaigos.

5. Pavesti Rokiškio rajono savivaldybės administracijai atlikti projekto „Ugdymo paslaugų Rokiškio rajone prieinamumo didinimas atskirtį ar socialines rizikas patiriantiems vaikams“, kuriame Rokiškio rajono savivaldybės administracija yra pareiškėjas, veiklų užsakovo funkcijas, kiek tai susiję su savivaldybės nuosavybės ar kita valdymo ir naudojimo teise valdomu turtu.

6. Pavesti Rokiškio rajono savivaldybės administracijos direktoriui pasirašyti visus su Projekto rengimu ir įgyvendinimu susijusius dokumentus ir atlikti kitus veiksmus, būtinus tinkamai įgyvendinti Projektą.

Sprendimas gali būti skundžiamas Rokiškio rajono savivaldybės tarybai (Sąjūdžio a. 1, 42136 Rokiškis) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo

nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Ramūnas Godeliauskas

Jurgita Blaževičiūtė